Den røde dronningen forklarer Alice at hele landet er inndelt i ruter lik et gigantisk sjakkbrett. Hun tilbyr Alice å bli til dronning hvis hun kan komme seg til den åttende ruten i sjakkspillet. Dette er en referanse til sjakkregelen om bondeforvandling. Alice er plassert på andre rute som en av den hvite dronningens bønder og begynner dermed sin reise over sjakkbrettet ved å ta toget til den fjerde ruten; hun følger regelen om at bønder kan bevege seg frem to ruter på første trekk.